**«Huskeliste og tips til gjennomføring av spørreundersøkelser til deltakere på Trygghetstreff brannsikkerhet**

Før treffet:

* Printe ut skjemaer, slik at alle kan svare samtidig. Det bør printes ut nok skjema slik at minst halvparten av deltakerne får svart.
* Det er lurt å stifte skjemaene sammen, slik at man har oversikt over hvilke sider som hører sammen.
* Husk å ta med nok penner.

Underveis på treffet:

* Man kan gjerne opplyse tidlig i programmet om at det vil bli delt ut et spørreskjema, slik at deltakerne er forberedt på dette.
* Det bør settes av tid i programmet til å gjennomføre spørreundersøkelsen. Dette tar normalt rundt 10 minutter. Undersøkelsen bør gjennomføres før siste del av underholdning/agendapunkt (f.eks. før premieutdeling), slik at ikke deltakerne drar hjem før de har svart.
* Det bør ved utdeling opplyses om at skjemaet har flere sider, slik at deltakerne fyller ut hele skjemaet.

Etter treffet:

* Utfylte skjema kan sendes til oss i posten i etterkant. Den kan sendes til NKS sekretariat v/ Solveig. Eventuelt er det også mulig å scanne og sende på mail om man ønsker det, og i så fall må man passe på at riktig side hører sammen.

Vi har full forståelse for at skjemaene gir litt ekstraarbeid for dere, men de er **veldig viktige** for at vi skal kunne si noe om hvorvidt treffene fungerer etter hensikten. Hvis vi kan vise at trygghetstreffene gir eldre god informasjon om brannsikkerhet, vil det bli lettere å få midler til å gjennomføre flere slike treff senere. Det bør også presiseres at vi kun bruker skjemaene til å vurdere nytten av Trygghetstreff brannsikkerhet *i sin helhet*, og vi vurderer *ikke* nytten av enkelttreff eller innsatsen til enkeltlokalforeninger.»